b'\n_START_ARTICLE_\nSerangan Jakarta 2016\n_START_SECTION_\nLatar belakang\n_START_PARAGRAPH_\nIndonesia sebelum ini pernah menerima ancaman serangan dari militan IS pada bulan November 2015, sebaik sahaja serangan terhadap Paris.150,000 orang anggota keselamatan telah dikerahkan semenjak ancaman tersebut diterima dengan keselamatan dipertingkatkan di gereja, lapangan terbang dan bangunan-bangunan kerajaan.Khabar angin serangan mulai tersebar selepas serangan terhadap Istanbul. Serangan terakhir yang berlaku di Jakarta ialah pada tahun 2009, dimana 9 orang tercedera dan 53 yang lain cedera.\n_START_SECTION_\nSerangan\n_START_PARAGRAPH_\nLetupan pertama belaku pada waktu 10.20 pagi (waktu tempatan).Letupan kedua pula berlaku pada 10.50 pagi dan letupan ketiga enam minit selepas itu.Letupan yang berlaku berdekatan dengan kafe Starbuck telah memecahkan kaca jendela kafe tersebut, diikuti dengan serbuan oleh pihak polis.Letupan keempat, kelima dan keenam berlaku pada waktu 11 pagi.Empat lagi anggota polis memasuki lokasi kejadian pada waktu 11.10 pagi dan bunyi tembak-menembak mula reda.Sebuah pos kawalan polis disahkan rosak akibat diletupkan oleh pengganas yang melemparkan bom tangan dengan menaiki motosikal._NEWLINE_Pada waktu 12.05 tengah hari, sepasukan anggota tentera turut mengawal keadaan sekitar kejadian.Beberapa mayat telah dialih oleh pihak polis menggunakan empat buah ambulans.Bangunan Pertubuhan Bangsa-bangsa Bersatu (PBB) dan bebrapa buah bangunan berdekatan telah dikosongkan serta-merta._NEWLINE_Tiga bom tangan yang belum diletupkan telah ditemui oleh pihak polis selepas kejadian.\n_START_SECTION_\nDalang\n_START_PARAGRAPH_\nSebanyak 10-14 orang pengganas disyaki terlibat didalam kejadian ini.Empat orang pengganas telah disahkan mati Tiga pengebom berani mati disahkan bertanggungjawab terhadap  letupan tersebut.Duabelas orang telah ditahan polis untuk membantu siasatan, tiga hari selepas serangan._NEWLINE_IS mengaku bertanggungjawab terhadap serangan ini.\n_START_SECTION_\nKecaman\n_START_PARAGRAPH_\nPemimpin-pemimpin di seluruh dunia mengecam kejadian ini dan menyatakan perasaan simpati terhadap mangsa serangan.\n_START_SECTION_\nPerniagaan\n_START_PARAGRAPH_\nSemua cawangan Starbucks di Jakarta telah ditutup pada hari tersebut.Nilai matawang Rupiah jatuh sebaik sahaja serangan ini berlaku.\n_START_SECTION_\nKeselamatan\n_START_PARAGRAPH_\n100 orang anggota polis dari bridged khas POLRI telah dikerah untuk mengetatkan tahap keselamatan di Lapangan Terbang Antarabangsa Soekarno-Hatta.Tahap keselamatan di provinsi Indonesia yang lain turut dipertingkatkan.Polis Diraja Malaysia (PDRM) turut meningkatkan tahap keselamatan negara ke tahap yang tertinggi. Polis Diraja Thailand pula telah melancarkan serbuan di daerah Min Buri, dua hari selepas serangan ini berlaku.\n_START_SECTION_\nSolidariti\n_START_PARAGRAPH_\nSolidariti telah dilakukan di kawasan kejadian dengan warga kota Jakarta mengangkat poster mengutuk serangan tersebut, sehari selepas kejadian. Hashtag #KamiTidakTakut dan  #prayforJakarta turut viral sebaik sahaja serangan berlaku.'